**รายงานการประชุมสภาเทศบาลตำบลวังชัย**

**สมัยสามัญ สมัยที่ 3 ครั้งที่ 1 ประจำปี 2561**

**วันที่ 14 สิงหาคม พ.ศ. 2561**

**เวลา 10.00 น.**

**ณ ห้องประชุมเทศบาลตำบลวังชัย**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ/หมายเหตุ** |
| 1 | นายมนัส แก้วจันทร์ | ประธานสภาเทศบาลตำบลวังชัย | มนัส แก้วจันทร์ |
| 2 | นายกิตติ คำแก่นคูณ | นายกเทศมนตรีตำบลวังชัย | กิตติ คำแก่นคูณ |
| 3 | ว่าที่ร้อยตรีสมพงษ์ คำแก่นคูณ | รองนายกเทศมนตรีตำบลวังชัย | สมพงษ์ คำแก่นคูณ |
| 4 | นางบงกชรัตน์ บัวทอง | รองประธานสภาเทศบาลตำบลวังชัย | บงกชรัตน์ บัวทอง |
| 5 | นางสมจิตร์ พินิจมนตรี | สมาชิกสภาเทศบาลตำบลวังชัย | สมจิตร์ พินิจมนตรี |
| 6 | นายธนาเดช สงวนความดี | สมาชิกสภาเทศบาลตำบลวังชัย | ธนาเดข สงวนความดี |
| 7 | นายสนอง แสงสุรินทร์ | สมาชิกสภาเทศบาลตำบลวังชัย | สนอง แสงสุรินทร์ |
| 8 | นางฉวีวรรณ์ รัตนปัญญา | สมาชิกสภาเทศบาลตำบลวังชัย | ฉวีวรรณ์ รัตนปัญญา |
| 9 | นายวิษณุ แซ่คู | สมาชิกสภาเทศบาลตำบลวังชัย | วิษณุ แซ่คู |
| 10 | นายชนะ เย็นสบาย | สมาชิกสภาเทศบาลตำบลวังชัย | ชนะ เย็นสบาย |
| 11 | นายทองดี ศรีอุทา | สมาชิกสภาเทศบาลตำบลวังชัย | ทองดี ศรีอุทา |
| 12 | นายชินวัตร ประคองทรัพย์ | สมาชิกสภาเทศบาลตำบลวังชัย | ชินวัตร ประคองทรัพย์ |
| 13 | นางสาวฉัทธณา ทรนงค์ | สมาชิกสภาเทศบาลตำบลวังชัย | ฉัทธณา ทรนงค์ |
| 14 | นายเอกพล วรแสน | สมาชิกสภาเทศบาลตำบลวังชัย | เอกพล วรแสน |
| 15 | นางสาวนันท์วภัส ปิติสิวะพัฒน์ | เลขานุการ/ปลัดเทศบาลตำบลวังชัย | นันท์วภัส ปิติสิวะพัฒน์ |
|  | **ผู้เข้าร่วมประชุม** |  |  |
| 1 | นางเข็มเพชร พูลสงวน | ผู้อำนวยการกองคลัง | เข็มเพชร พูลสงวน |
| 2 | นายวราพงษ์ จันดาอ่อน | ผู้อำนวยการกองช่าง | วราพงษ์ จันดาอ่อน |
| 3 | นางธิราวัลย์ จันดาอ่อน | หัวหน้าสำนักปลัดเทศบาล | ธิราวัลย์ จันดาอ่อน |
| 4 | นางสาวพัชรี พงษ์ภักดี | ผู้อำนวยการกองการศึกษา | พัชรี พงษ์ภักดี |
| 5 | นางสุบรรณ จอมทอง | เจ้าพนักงานธุรการ | สุบรรณ จอมทอง |
| 6 | นางวารณี ปีกกลาง | ผอ.กองสาธารณสุขฯ | วารณี ปีกกลาง |
| 7 | นางสุขใจ สิริจงวัฒนา | หัวหน้าฝ่ายปกครอง | สุขใจ สิริจงวัฒนา |
| 8 | นางสาวจันทิมา เกษมสุข | หัวหน้าฝ่ายพัฒนารายได้ | จันทิมา เกษมสุข |
| 9 | นางสาวรัศมี กลางหล้า | นักพัฒนาชุมชน | รัศมี กลางหล้า |
| 10 | นายกฤษกร สิงมูล | นิติกร | กฤษกร สิงมูล |
| 11 | นางสาวเชิญชม ชาติขยัน | เจ้าพนักงานธุรการ | เชิญชม ชาติขยัน |
| 12 | นางสาวณัฎยา บัวทอง | นักทรัพยากรบุคคล | ณัฎยา บัวทอง |
| 13 | นายณัฐพงษ์ แก้วบุญเรือง | นักวิเคราะห์ฯ | ณัฐพงษ์ แก้วบุญเรือง |
| 14 | นางอรวีร์ จำปาจูม | ผู้ช่วยเจ้าพนักงานธุรการ | อรวีร์ จำปาจูม |
| 15 | นางสาวขัตติยา ทองเมือง | พนักงานจ้างทั่วไป | ขัตติยา ทองเมือง |
| 16 | นางสาววิภาภรณ์ โคตรสงคราม | พนักงานจ้างทั่วไป | วิภาภรณ์ โคตรสงคราม |

**ขาดประชุม** ----ไม่มี-----

-2-

เมื่อที่ประชุมพร้อมแล้ว นางสาวนันท์วภัส ปิติสิวะพัฒน์ ปลัดเทศบาล/เลขานุการสภาเทศบาลเรียนเชิญท่านประธานสภาเทศบาล จุดธูปเทียนบูชาพระรัตนตรัย และสวดมนต์ไหว้พระพร้อมกัน เสร็จแล้ว ประธานกล่าวเปิดประชุมสภาเทศบาล ดำเนินการตามระเบียบวาระการประชุม

**นายมนัส แก้วจันทร์** เรียนนายกเทศมนตรี รองนายกเทศมนตรี ท่านที่ปรึกษานายกเทศมนตรี**ประธานสภาเทศบาล** ท่านสมาชิกสภาเทศบาลตำบลวังชัยที่เคารพทุกท่าน ตลอดจนท่านหัวหน้า ส่วนและผู้ที่เข้าร่วมสังเกตการณ์ประชุมในวันนี้นะครับเป็นการประชุมสภาเทศบาลตำบลวังชัย สมัยสามัญ สมัยที่ 3 ครั้งที่ 1 ประจำปี พ.ศ. 2561 ประชุมวันที่ 14 สิงหาคม พ.ศ. 2561 เวลา 10.00 น. ณ ห้องประชุมสภาเทศบาลตำบลวังชัย มีสมาชิกสภาเทศบาลตำบลวังชัยเข้าประชุมทั้งหมด 11 ท่าน ครบองค์ประชุม ก็ขออนุญาตเข้าสู่ระเบียบวาระการประชุม

**ระเบียบวาระที่ 1 เรื่อง ประธานแจ้งให้ที่ประชุมทราบ**

**นายมนัส แก้วจันทร์** สำหรับวันนี้มีอยู่ 2 เรื่องที่จะแจ้งให้กับท่านคณะผู้บริหาร และก็ท่าน

**ประธานสภาเทศบาล** สมาชิกสภาเทศบาลตลอดจนผู้เข้าร่วมสังเกตการณ์ได้ทราบนะครับ เรื่อง แรกนะครับ ก็ขอเรียนเชิญท่านได้ร่วมในการออกเทศบาลเคลื่อนที่ร่วมกับอำเภอน้ำพองครับ ที่โรงเรียนบ้านวังเกิ้ง หมู่ที่ 4 ตำบลวังชัย ในวันที่ 22 สิงหาคม พ.ศ.2561 เวลา 09.00 น. เรียกง่ายๆ ก็เป็นโครงการอำเภอยิ้มนะครับ ก็ขอเรียนเชิญได้เข้าร่วมกิจกรรมดังกล่าว เรื่องที่ 2 นะครับเป็นเรื่องเกี่ยวกับศูนย์พัฒนาเด็กเล็ก เทศบาลตำบลวังชัย ก็ขอเรียนเชิญท่านคณะผู้บริหาร ท่านสมาชิกสภาได้เข้าร่วมกิจกรรมอุ่นไอรักจากแม่สู่ลูก ณ ศูนย์พัฒนาเด็กเล็ก เทศบาลตำบลวังชัย ในวันที่ 15 สิงหาคม พ.ศ.2561 ก็คือวันพรุ่งนี้ตั้งแต่เวลา 09.30 น. เป็นต้นไป ก็ขออนุญาตแจ้งให้ทราบและเรียนเชิญท่านได้ร่วมในกิจกรรมดังกล่าวนะครับ ขอเข้าสู่ระเบียบวาระที่ 2 นะครับ

**ระเบียบวาระที่ 2 เรื่องรับรองรายงานการประชุมสภาเทศบาลตำบลวังชัย สมัยสามัญ สมัยที่ 2**

**ครั้งที่ 1 ประจำปี 2561 วันที่ 27 เมษายน พ.ศ. 2561**

**นายมนัส แก้วจันทร์** เรื่องรับรองรายงานการประชุมสภาเทศบาลตำบลวังชัย สมัยวิสามัญ สมัยที่ 2

**ประธานสภาเทศบาล** ครั้งที่ 1 ประจำปี พ.ศ. 2561 ซึ่งได้ประชุมเมื่อวันที่ 27 เมษายน พ.ศ.2561

ขอเรียนเชิญท่านคณะผู้บริหารและก็ท่านสมาชิกสภาเทศบาลได้ตรวจดู รายงานการประชุมในส่วนที่เป็นคำพูดของท่าน ถ้าท่านใดต้องการแก้ไขส่วนใดที่เป็นคำพูดของท่านเรียนเชิญนะครับ มีหรือไม่ครับ ก็คิดว่าหนังสือประชุมส่งไปก่อนวันประชุมท่านก็คงจะได้ตรวจกันมาพอสมควรแล้ว นะครับ ผมจะขอมติที่ประชุมนะครับ ท่านสมาชิกสภาเทศบาลท่านใดเห็นชอบและรับรองรายงานการประชุม โปรดยกมือขึ้นครับ มีท่านสมาชิกสภาเทศบาลเห็นชอบและรับรองรายงานการประชุมทั้งหมด 10 ท่าน นะครับ ขอเข้าสู่ระเบียบวาระที่ 3 นะครับ

**มติที่ประชุม** เห็นชอบและรับรองรายงานการประชุม 10 ท่าน

**ระเบียบวาระที่ 3 เป็นญัตติที่ 5/2561 เรื่อง ขอเสนอร่างเทศบัญญัติงบประมาณรายจ่ายประจำปี งบประมาณ พ.ศ.2562**

**นายมนัส แก้วจันทร์** ญัตติที่ 5/2561 เรื่อง ขอเสนอร่างเทศบัญญัติงบประมาณรายจ่าย

**ประธานสภาเทศบาล** ประจำปีงบประมาณ พ.ศ.2562 ซึ่งก็ถึงเวลานะครับที่ฝ่ายบริหารจะได้เสนอ ร่างเทศบัญญัติงบประมาณรายจ่ายประจำปี 2562 นะครับเพื่อขอความเห็นชอบจากสมาชิกสภาเทศบาล เชิญท่านคณะผู้บริหารครับ

-3-

**นายกิตติ คำแก่นคูณ** ญัตติที่ 5/2561 ลงวันที่ 8 สิงหาคม 2561 เรื่อง ขอเสนอร่างเทศบัญญัติ

**นายกเทศมนตรี** งบประมาณรายจ่ายประจำปีงบประมาณ พ.ศ. 2562 เรียน ประธานสภา

เทศบาลตำบลวังชัย สิ่งที่ส่งมาด้วย 1. ร่างเทศบัญญัติงบประมาณรายจ่ายประจำปีงบประมาณ พ.ศ. 2562 จำนวน 1 ชุด 2. เอกสารประมาณราคาค่าก่อสร้างเพื่อประกอบการพิจารณาในหมวดค่าที่ดินและสิ่งก่อสร้าง จำนวน 1 ชุด หลักการ บัดนี้ ถึงเวลาที่ผู้บริหารเทศบาลตำบลวังชัย จะเสนอร่างเทศบัญญัติงบประมาณรายจ่ายประจำปีงบประมาณ พ.ศ. 2562 ต่อสภาเทศบาลตำบล วังชัย อีกครั้งหนึ่ง ฉะนั้นในโอกาสนี้ คณะผู้บริหารเทศบาลตำบลวังชัย จึงขอชี้แจงให้ท่านประธานสภาเทศบาลและท่านสมาชิกสภาเทศบาลตำบลวังชัยทุกท่าน ได้ทราบถึงสถานะทางการคลังของเทศบาล ตลอดจนหลักการและแนวนโยบายการดำเนินการเพื่อประกอบการพิจารณาในการจัดทำงบประมาณรายจ่ายประจำปีงบประมาณ พ.ศ. 2562 ดังต่อไปนี้

**สถานะการคลัง**

**1. ในปีงบประมาณ พ.ศ. 25**61 ณ วันที่ 2 สิงหาคม พ.ศ. 2561 เทศบาลตำบลวังชัย มีสถานะการเงิน ดังนี้

1.1 เงินฝากธนาคาร จำนวน 39,270,333.44 บาท

1.2 เงินสะสม จำนวน 3,346,890.73 บาท

1.3 เงินทุนสำรองเงินสะสม จำนวน 13,986,777.35 บาท

1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 2 โครงการ

รวม 30,324.- บาท

1.5 รายการที่กันเงินไว้ ยังไม่ได้ก่อหนี้ผูกพัน จำนวน 6 โครงการ รวม 737,900.- บาท

**2. เงินกู้คงค้าง จำนวน 6,200,612.98 บาท**

**การบริหารงบประมาณในปีงบประมาณในปีปัจจุบัน(ณ วันที่ 2 สิงหาคม พ.ศ. 2561)**

**1. รายรับจริง รวมทั้งสิ้นจำนวน 52,394,119.76 บาท แยกเป็น**

1) หมวดภาษีอากร จำนวน 1,371,022.52 บาท

2) หมวดค่าธรรมเนียมค่าปรับและค่าใบอนุญาต จำนวน 433,587 บาท

3) หมวดรายได้จากทรัพย์สิน จำนวน 675,443.95 บาท 4) หมวดรายได้เบ็ดเตล็ด จำนวน 816,820 บาท

5) หมวดภาษีจัดสรร จำนวน 25,269,543.29 บาท

6) หมวดเงินอุดหนุนทั่วไป จำนวน 23,827,703 บาท

**2. รายรับจากเงินอุดหนุนระบุวัตถุประสงค์**

1) เงินอุดหนุนทั่วไประบุวัตถุประสงค์ จำนวน 6,176,692 บาท

**3. รายจ่ายจริง รวมทั้งสิ้น จำนวน 39,746,598.16 บาท แยกเป็น**

1) งานงบกลาง จำนวน 8,136,294.48 บาท

2) งบด้านบุคลากร(เงินเดือนและค่าจ้าง) จำนวน 12,971,866 บาท

3) งบดำเนินการ (หมวดค่าตอบแทนใช้สอยและวัสดุ หมวดค่าสาธารณูปโภค)

จำนวน 13,219,937.68 บาท

4) งบลงทุน(หมวดค่าครุภัณฑ์ที่ดินและสิ่งก่อสร้าง) จำนวน 794,000 บาท

5) งบรายจ่ายอื่น(หมวดรายจ่ายอื่น) จำนวน - บาท

6) งบเงินอุดหนุน (หมวดเงินอุดหนุน) จำนวน 4,624,500 บาท

**4. รายจ่ายจากเงินอุดหนุนระบุวัตถุประสงค์** จำนวน 6,176,692 บาท

**5. รายจ่ายที่จ่ายขาดจากเงินสะสม** จำนวน 1,554,808 บาท

-4-

**ประมาณการรายรับในปีงบประมาณ พ.ศ. 2562**

ปีงบประมาณรายจ่ายที่ผ่านมา (ปีงบประมาณ พ.ศ. 2560) เทศบาลตำบลวังชัย มีรายรับจริง จำนวน 57,307,034.59 บาท

งบประมาณรายจ่ายปีงบประมาณ พ.ศ. 2562 ได้ประมาณการรายรับไว้ ทั้งสิ้น จำนวน 60,000,000.- บาท โดยมีรายละเอียดแยกตามหมวดรายรับ ดังนี้

1. หมวดภาษีอากร ตั้งรับไว้ 1,405,000 บาท

2. หมวดค่าธรรมเนียมค่าปรับและค่าใบอนุญาตตั้งรับไว้ 721,000 บาท

3. หมวดรายได้จากทรัพย์สิน ตั้งรับไว้ 852,000 บาท

4. หมวดเบ็ดเตล็ด ตั้งรับไว้ 1,222,000 บาท

5. หมวดภาษีจัดสรร จำนวน 28,890,000 บาท

6. หมวดเงินอุดหนุน ตั้งรับไว้ 26,910,000 บาท

**ประมาณการรายจ่ายในปีงบประมาณ พ.ศ. 2562**

ปีงบประมาณรายจ่ายที่ผ่านมา (ปีงบประมาณ พ.ศ. 2560) เทศบาลตำบลวังชัย มีรายจ่ายจริงจำนวน 47,383,747.57 บาท

งบประมาณรายจ่ายประจำปีงบประมาณ พ.ศ. 2562 ได้ประมาณการรายจ่ายไว้ทั้งสิ้น จำนวน 60,000,000.- บาท โดยมีรายละเอียดแยกตามงบรายจ่ายต่าง ๆ ดังนี้

1.งบกลาง จำนวน 11,709,066 บาท

2.งบบุคลากร จำนวน 18,508,050 บาท

3.งบดำเนินงาน จำนวน 17,504,184 บาท

4.งบลงทุน จำนวน 6,268,700 บาท

5.งบเงินอุดหนุน จำนวน 6,010,000 บาท

**เหตุผล** ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 รวมถึงแก้ไขเพิ่มเติม (ฉบับที่ 2 และ 3) หมวด 3 ข้อ 23 กำหนดให้ผู้บริหารเสนอร่างเทศบัญญัติงบประมาณรายจ่ายประจำปีภายในวันที่ 15 สิงหาคมของทุกปี ดังนั้น เพื่อให้การบริหารงานของผู้บริหารเทศบาลตำบลวังชัย ในด้านการดูแลทุกข์สุขและการให้บริการแก่ประชาชนในท้องถิ่น โดยดำเนินการตามแผนงาน / โครงการ / กิจกรรม ที่กำหนดไว้ในแผนพัฒนาเทศบาล 4 ปี (พ.ศ. 2561 –2564) ซึ่งเป็นไปตามวัตถุประสงค์ของพี่น้องประชาชน และถือปฏิบัติตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 รวมถึงแก้ไขเพิ่มเติม (ฉบับที่ 2 และฉบับที่ 3) หมวด 3 วิธีการจัดทำงบประมาณ ผู้บริหารเทศบาลตำบลวังชัย จึงเสนอร่างเทศบัญญัติงบประมาณรายจ่ายประจำปีงบประมาณ

พ.ศ. 2562 เพื่อขอรับความเห็นชอบและอนุมัติจากสภาเทศบาลตำบลวังชัย ตามระเบียบฯ ดังกล่าวต่อไป จึงเรียนมาเพื่อโปรดพิจารณา ลงชื่อ นายกิตติ คำแก่นคูณ นายกเทศมนตรีตำบลวังชัย

**นายมนัส แก้วจันทร์** ครับขอขอบคุณท่านนายกเทศมนตรีนะครับ ซึ่งที่ท่านได้อ่านเสนอญัตติ

**ประธานสภาเทศบาล** ให้ที่ประชุมได้รับทราบแล้วนะครับ ซึ่งตามระเบียบกระทรวงมหาดไทยว่า ด้วยวิธีการงบประมาณขององค์กรปกครองส่วนท้องถิ่น พ.ศ. 2541 ได้กำหนดการพิจารณาร่างเทศบัญญัติเทศบาลรายรับรายจ่ายไว้ เป็น 3 วาระ คือวาระ 1 ขั้นรับหลักการ วาระ 2 ขั้นแปรญัตติ วาระ 3 ขั้นเห็นชอบและอนุมัติให้ตราเป็นเทศบัญญัติ ผมก็จะเปิดโอกาสให้ท่านสมาชิกสภาเทศบาลได้ซักถามในประเด็นหรือข้อสงสัยที่เกี่ยวเนื่องด้วยร่างเทศบัญญัติงบประมาณรายจ่าย ประจำปี พ.ศ. 2562 ที่ฝ่ายบริหารท่านได้เสนอมานะครับ ท่านใดต้องการที่จะอภิปรายหรือมีข้อสงสัยในประเด็นใดที่จะซักถาม เรียนเชิญครับ

-5-

**นายมนัส แก้วจันทร์** มีหรือไม่ครับ ถ้าไม่มีท่านสมาชิกสภาเทศบาลท่านใดจะอภิปรายผมขอมติ **ประธานสภาเทศบาล** ในที่ประชุมเลยนะครับ ท่านสมาชิกสภาเทศบาลท่านใดเห็นชอบและ รับหลักการ โปรดยกมือครับ มีท่านสมาชิกสภาเทศบาลเห็นชอบและรับหลักการทั้งหมด 10 ท่านนะครับ

**สรุปมติที่ประชุม** สมาชิกสภาเทศบาล เห็นชอบและรับหลักการในร่างเทศบัญญัติงบประมาณ

รายจ่าย ประจำปี พ.ศ. 2562 จำนวน 10 ท่าน

**นายมนัส แก้วจันทร์** วาระที่ 2 ขั้นแปรญัตติ ผมจะให้สมาชิกสภาเทศบาลได้เสนอช่วง**ประธานสภาเทศบาล** ระยะเวลาในการแปรญัตติร่างเทศบัญญัติงบประมาณรายจ่ายประจำปี งบประมาณ พ.ศ. 2562 ท่านสมาชิกสภาเทศบาลท่านใดที่จะเสนอระยะเวลาเรียนเชิญครับเชิญท่าน สนอง แสงสุรินทร์ ครับ

**นายสนอง แสงสุรินทร์** เรียนท่านประธานสภาเทศบาลที่เคารพ ท่านสมาชิกผู้ทรงเกียรติ

**สมาชิกสภาเทศบาล**  กระผมนายสนอง แสงสุรินทร์ ขอเสนอกำหนดระยะเวลาการแปรญัตติ

ร่างเทศบัญญัติงบประมาณรายจ่ายประจำปี งบประมาณ พ.ศ.2562 เริ่มตั้งแต่เวลา 13.00 น. ของวันที่ 14 สิงหาคม 2561 ถึงเวลา 14.00 น. ของวันที่ 17 สิงหาคม 2561 ขอบคุณครับ

**นายมนัส แก้วจันทร์** มีท่านใดเสนอเป็นอย่างอื่นอีกหรือไม่ครับ เรียนเชิญนะครับ ถ้าไม่มีท่าน

**ประธานสภาเทศบาล** สมาชิกเสนอเป็นอย่างอื่น ผมจะถือว่าระยะเวลาที่ท่าน สท.สนอง แสงสุรินทร์ ได้เสนอต่อสภาเทศบาลคือเริ่มตั้งแต่เวลา 13.00 น. ของวันที่ 14 สิงหาคม พ.ศ. 2561 ถึงเวลา 14.00 น. ของวันที่ 17 สิงหาคม พ.ศ. 2561 นะครับ เป็นมติของที่ประชุมสภาเทศบาลตำบลวังชัย

**มติที่ประชุม** สภาเทศบาลมีมติเห็นชอบกำหนดระยะเวลาการแปรญัตติ จำนวน 10 ท่าน

**นายมนัส แก้วจันทร์** สมาชิกสภาเทศบาลท่านใดนะครับที่ต้องการที่จะเสนอหรือว่าต้องการ**ประธานสภาเทศบาล** ยื่นแปรญัตติร่างเทศบัญญัติงบประมาณรายจ่ายประจำปี พ.ศ. 2562

ท่านสามารถยื่นได้กับคณะกรรมการแปรญัตตินะครับ ซึ่งจะประจำอยู่ที่สำนักงานเทศบาลตำบลวังชัยแห่งนี้ ซึ่งคณะกรรมการแปรญัตติเราจะทำการเลือกในระเบียบวาระการประชุมระเบียบวาระที่ 4 ในวาระต่อไป เนื่องจากคณะกรรมการชุดเดิมได้หมดหน้าที่และก็หมดวาระลงไปตามการพิจารณาร่างเทศบัญญัติงบประมาณรายจ่าย ประจำปี พ.ศ. 2561 แล้วนะครับ

**ระเบียบวาระที่ 4 เรื่อง การเลือกคณะกรรมการแปรญัตติร่างเทศบัญญัติงบประมาณ รายจ่ายประจำปี**   **พ.ศ. 2562**

**นายมนัส แก้วจันทร์** ระเบียบวาระที่ 4 เรื่อง การเลือกคณะกรรมการแปรญัตติร่างเทศบัญญัติ

**ประธานสภาเทศบาล** งบประมาณรายจ่ายประจำปี พ.ศ. 2562 อย่างที่เรียนให้กับท่านสมาชิก

สภาได้รับทราบนะครับว่าคณะกรรมการชุดเดิมได้หมดวาระ และก็หมดหน้าที่ไปตามที่เราได้พิจารณาร่างเทศบัญญัติงบประมาณรายจ่ายประจำปี พ.ศ. 2561 เรียบร้อยแล้ว ซึ่งในการเลือกคณะกรรมการทั้ง 3 ท่านนั้น เราจะเลือกครั้งละ 1 ท่านจนกว่าจะได้ครบ 3 ท่าน ในการเลือกแต่ละรอบแต่ละครั้งนั้น ถ้ามีการเสนอชื่อ ท่านสมาชิกสภาเทศบาลมากกว่า 1 ท่าน เราจะใช้วิธีการเลือกโดยการ ลงคะแนนลับนะครับ เรียนเชิญท่านสมาชิกสภาเทศบาลนะครับได้เสนอชื่อที่จะทำหน้าที่การแปรญัตติ ท่านแรกนะครับ เรียนเชิญ ท่าน สท.ชินวัตร ประครองทรัพย์ ครับ

-6-

**นายชินวัตร ประคองทรัพย์** เรียนท่านประธานสภา คณะผู้บริหาร สมาชิกสภาและผู้เข้าร่วมประชุมที่

**สมาชิกสภาเทศบาล** เคารพทุกท่าน กระผมนายชินวัตร ประคองทรัพย์ สมาชิกสภาเทศบาล เขต 2 ขอเสนอ ท่านสนอง แสงสุรินทร์ ครับ

**นายมนัส แก้วจันทร์** ขอผู้รับรองด้วยครับ มีผู้รับรองถูกต้องนะครับ ท่านชินวัตร ประครองทรัพย์

**ประธานสภาเทศบาล** เสนอชื่อ ท่าน สท.สนอง แสงสุรินทร์ นะครับ มีท่านสมาชิกสภาเทศบาล

ท่านใดเสนอชื่อท่านอื่นอีกหรือไม่เรียนเชิญครับ มีหรือไม่ครับ ถ้าไม่มีจะถือว่าท่านสนอง แสงสุรินทร์ ได้รับเลือกเป็นคณะกรรมการแปรญัตติ ท่านที่ 1 นะครับ ต่อไป ขอเรียนเชิญท่านสมาชิกสภาเทศบาลได้เสนอชื่อ ท่านสมาชิกสภาเทศบาลเพื่อคัดเลือกเป็นคณะกรรมการแปรญัตติท่านที่ 2 เรียนเชิญท่าน สท.สนอง แสงสุรินทร์ ครับ

**นายสนอง แสงสุรินทร์**  เรียนท่านประธานสภาเทศบาล ท่านสมาชิกผู้ทรงเกียรติท่านผู้เข้าร่วม

**สมาชิกสภาเทศบาล** ประชุมทุกท่านนะครับผมขอเสนอชื่อ ท่านสมจิตร์ พินิจมนตรี ครับ

**นายมนัส แก้วจันทร์** ขอผู้รับรองด้วยครับ มีผู้รับรองถูกต้องนะครับ สมาชิกสภาเทศบาล ท่านใด

**ประธานสภาเทศบาล** ต้องการจะเสนอชื่อท่านอื่นอีกหรือไม่เรียนเชิญครับ มีหรือไม่ครับ ถ้าไม่มี

จะถือว่าท่าน สท.สมจิตร์ พินิจมนตรี ได้รับเลือกเป็นคณะกรรมการแปรญัตติ ท่านที่ 2 นะครับ ต่อไป ขอเรียนเชิญท่านสมาชิกสภาเทศบาลได้เสนอชื่อคณะกรรมการแปรญัตติท่านที่ 3 เรียนเชิญครับ เรียนเชิญ ท่าน สมจิตร์ พินิจมนตรี ครับ

**นางสมจิตร์ พินิจมนตรี** เรียนท่านประธานสภาเทศบาลที่เคารพและท่านสมาชิกผู้ทรงเกียรติทุกท่าน

**สมาชิกสภาเทศบาล** ดิฉัน นางสมจิตร์ พินิจมนตรีขอเสนอ ท่านบงกชรัตน์ บัวทอง ค่ะ

**นายมนัส แก้วจันทร์** ขอผู้รับรองด้วยครับ ครับมีผู้รับรองถูกต้องนะครับ มีสมาชิกสภาเทศบาล

**ประธานสภาเทศบาล** ท่านใดต้องการจะเสนอชื่อท่านอื่นอีกหรือไม่เรียนเชิญครับ มีหรือไม่ครับ

ถ้าไม่มีนะครับจะถือว่าท่าน สท.บงกชรัตน์ บัวทอง ได้รับเลือกเป็นคณะกรรมการแปรญัตติร่างเทศบัญญัติงบประมาณรายจ่ายประจำปี พ.ศ. 2562 ท่านที่ 3 สภาเทศบาลได้เลือกคณะกรรมการแปรญัตติร่างเทศบัญญัติครบทั้ง 3 ท่านนะครับ ขออนุญาตนำเรียนท่านอีกครั้งนะครับ สำหรับรายชื่อของคณะกรรมการแปรญัตติงบประมาณรายจ่ายประจำปี พ.ศ. 2562 ทั้ง 3 ท่าน ที่ได้รับเลือกจากสภาเทศบาลตำบลวังชัยนะครับ ประกอบด้วย 1. ท่าน สท.สนอง แสงสุรินทร์ 2. ท่าน สท.สมจิตร์ พินิจมนตรี 3.ท่าน .สท.บงกชรัตน์ บัวทอง ทั้ง 3 ท่านคือคณะกรรมการแปรญัตติชุดใหม่ ผมจะขออนุญาตพักการประชุม 10 นาที เพื่อให้ท่านคณะกรรมการแปรญัตติทั้ง 3 ท่าน ได้ประชุมร่วมกันเพื่อเลือก 1 ท่าน เป็นประธานกรรมการและอีก 1 ท่าน เป็นเลขานุการ ขอเรียนเชิญทั้ง 3 ท่าน ประชุมพร้อมกันที่ห้องท่านปลัดเทศบาลตำบลวังชัย ในโอกาสนี้ก็ขออนุญาตพักการประชุม 10 นาทีนะครับ

**พักการประชุม 10 นาที**

**นายมนัส แก้วจันทร์** ครับ ครบกำหนดพัก 10 นาที แล้ว และท่านสมาชิกสภาเทศบาลมา

**ประธานสภาเทศบาล**  พร้อมนะครับ ผมขอดำเนินการในการประชุมต่อนะครับ ซึ่งยังคงอยู่ใน ระเบียบวาระที่ 4 นะครับ เป็นการเลือกคณะกรรมการแปรญัตติร่างเทศบัญญัติงบประมาณรายจ่ายประจำปี พ.ศ. 2562 ซึ่งที่พักการประชุมไปเมื่อสักครู่นะครับ เพื่อให้ท่านคณะกรรมการทั้ง 3 ท่าน ได้เลือกประธานคณะกรรมการและเลขานุการคณะกรรมการแปรญัตติ ซึ่งก็มีข้อสรุปเป็นที่เรียบร้อยนะครับ ขออนุญาตเรียนผลการคัดเลือกให้ท่านได้รับทราบ ดังนี้

-7-

1.นายสนอง แสงสุรินทร์ เป็นประธานกรรมการ

2.นางสมจิตร์ พินิจมนตรี เนป

ป็นกรรมการ 3.นางบงกชรัตน์ บัวทอง เป็นกรรมการและเลขานุการ

ให้เลขานุการสภาเทศบาล ไปดำเนินการจัดทำเอกสารประกาศแต่งตั้งให้เป็นไปตามระเบียบ และทั้ง 3 ท่าน จะเริ่มปฏิบัติหน้าที่ตั้งแต่บัดนี้เป็นต้นไป จนกว่าจะเสร็จสิ้นขั้นตอนและก็กระบวนการในการพิจารณาร่างเทศบัญญัติงบประมาณรายจ่ายประจำปี พ.ศ. 2562 ต่อไปก็เป็นการพิจารณาในวาระที่ 3 นะครับ หลังจากที่เราได้คณะกรรมการเป็นที่เรียบร้อยก็ขออนุญาตนัดเวลาท่านสมาชิกสภาเทศบาล และก็คณะท่านผู้บริหาร เราจะประชุมสภาเทศบาลตำบลวังชัย เพื่อขอความเห็นชอบจากที่ประชุมในร่างเทศบัญญัติงบประมาณรายจ่ายประจำปี พ.ศ. 2562 ขอนัดท่านประชุมสภาเทศบาลตำบลวังชัย ในวันที่ 21 สิงหาคม พ.ศ. 2561 เวลา 10.00 น. ณ ห้องประชุมสภาเทศบาลตำบลวังชัย แห่งนี้ครับ

**ระเบียบวาระที่ 5 เรื่อง อื่น ๆ**

**นายมนัส แก้วจันทร์** ขอเข้าสู่ระเบียบวาระที่ 5 เป็นเรื่องอื่น ๆ นะครับ เนื่องจากท่าน**ประธานสภาเทศบาล** ธนาเดช สงวนความดี เข้าร่วมประชุมแล้ว จึงขอแจ้งให้ที่ประชุมได้รับ

ทราบครับ ท่านคณะผู้บริหาร ท่านสมาชิกสภาท่านใดต้องการที่จะเสนอหรือมีข้อสงสัยประการใดที่จะซักถาม ขอเรียนเชิญครับ เชิญท่าน สท.ฉวีวรรณ์ รัตนปัญญา ครับ

**นางสาวฉวีวรรณ์ รัตนปัญญา** เรียนท่านประธานสภาที่เคารพค่ะ ท่านสมาชิกสภาผู้ทรงเกียรติทุกท่าน

**สมาชิกสภาเทศบาล** ดิฉันนางฉวีวรรณ์ รัตนปัญญา สมาชิกสภาเทศบาลตำบลวังชัย เขต 1 อยากให้ท่านคณะผู้บริหารขยายเสาไฟฟ้าสาธารณะลงไปซอยแสงจันทร์สักหนึ่งเสาค่ะ แล้วก็ขอรถกระเช้าตัดต้นไม้ที่ปกคลุมถนนด้วยนะคะ ขอบคุณค่ะ

**นายมนัส แก้วจันทร์** ครับขอบคุณนะครับ นาน ๆ จะได้ฟังเสียงท่านที เสียงเพราะมีท่านใด

**ประธานสภาเทศบาล** ต้องการที่จะเสนอหรือมีข้อความคิดเห็นในเรื่องอื่นใด จะได้ขอเชิญ ท่านนายกฯ ชี้ แจงในสิ่งที่ท่านสงสัยในคราวเดียวนะครับ ถ้าท่านสงสัยเรื่องใดหรือมีข้อเสนอแนะที่เป็นประโยชน์ต่อบ้านต่อเมืองเรียนเชิญ มีหรือไม่ครับ วันนี้สบาย ๆ เปิดโอกาสให้ท่านได้เสนอและก็แสดงความคิดเห็น เรียนเชิญท่าน สท.ธนาเดช สงวนความดี ครับ

**นายธนาเดช สงวนความดี** ขออนุญาต ท่านสมาชิกผู้ทรงเกียรติ ทุกท่านครับ ผมนายธนาเดช

**สมาชิกสภาเทศบาล** สงวนความดี ขอเรียนสอบถามความเดือนร้อนนะครับ พอดีเสาไฟที่ติดตั้งใน

ถนนราษฎร์บำรุง หน้าบ้านกระผมเองครับที่ได้เจาะหลังคา พอดีน้ำมันไหลเข้าบ้านนะครับ เกิดจากการที่เจาะหลังคาแล้วเอาเสาไฟเข้าไป ตรงนี้มีงบประมาณซ่อมแซมไหมครับหรือเทศบาลดูแลให้ได้ไหมครับผม ขอบคุณครับ

**นายมนัส แก้วจันทร์** ท่านใดมีเรื่องที่จะซักถามไหมครับหรือสงสัยในประเด็นใด เดี๋ยวจะได้ขอ

**ประธานสภาเทศบาล** อนุญาตให้ท่านนายกฯ ชี้แจงและตอบในครั้งเดียวนะครับ เรียนเชิญ ท่าน สนอง แสงสุรินทร์ ครับ

**นายสนอง แสงสุรินทร์** เรียนท่านประธานสภาเทศบาล ท่านสมาชิกผู้ทรงเกียรติท่านผู้บริหาร

**สมาชิกสภาเทศบาล** และท่านผู้เข้าร่วมรับฟังการประชุมทุกท่าน สืบเนื่องจากวันที่ 12 สิงหาคม พ.ศ. 2561 ที่ผ่านมานะครับ คือผมได้รับฝากจากท่านรองประธานชมรมจักรยานน้ำพอง ฝากขอบคุณท่านนายกฯ ท่านปลัดเทศบาล ที่อำนวยความสะดวกเรื่องกาแฟตอนเช้านะครับ

-8-

ซึ่งวันนั้นชมรม หลาย ๆ ชมรมมารวมกันหน้าเทศบาลแล้วปั่นไปสวนสัตว์ ซึ่งเขาจัดวันแม่อยู่ในสวนสัตว์นะครับ ทางชมรมฝากขอบคุณท่านนายกฯ กับท่านปลัด มาในโอกาสนี้ครับ หวังว่าโอกาสหน้าจะได้รับความอนุเคราะห์จากท่านอีกครับ ขอบคุณครับ

**นายมนัส แก้วจันทร์** ครับ ก็ขอบคุณนะครับ ดูท่านยังเหนื่อย ๆ อยู่เลยนะครับ เรียนท่านสมาชิก

**ประธานสภาเทศบาล** ท่านใดที่จะซักถามหรือมีประเด็นใดสงสัยเรียนเชิญเลยนะครับ ถ้าไม่มีเรียน เชิญท่านนายกฯ เรียนเชิญครับ

**นายกิตติ คำแก่นคูณ** เรียนท่านประธานสภา ท่านสมาชิกสภาที่เคารพครับ ในส่วนของประเด็น

**นากยกเทศมนตรี** ข้อแนะนำ หรือปัญหาที่เกิดขึ้นในชุมชนนะครับ ของ ท่านสมาชิกสภา ท่านฉวีวรรณ์ นะครับ ในส่วนของการขยายเขตไฟฟ้าสาธารณะ ซึ่งอาจจะยังไม่ทั่วถึงหรือว่าเป็นจุดที่ต่อเติมนะครับ ก็คงไม่น่าจะมีปัญหาอะไรนะครับ อาจจะฝากอีกสักเสาหรือสองเสา ตรงนี้เรามีงบประมาณในเรื่องของการขยายเขตไฟฟ้า ขยายน้ำประปาอยู่แล้วนะครับ ก็คงจะดำเนินการให้ท่านได้นะครับในระยะเวลาไม่นานมากนัก ก็ต้องขออนุญาตนำเรียนท่านสมาชิกสภานะครับ ในส่วนของที่ท่านธนาเดช ได้สอบถามเกี่ยวกับเรื่องเสาไฟส่องสว่าง ถนนราษฎร์บำรุงที่อยู่หน้าบ้านท่านนะครับ ซึ่งจริง ๆ ในเรื่องของการติดตั้งเสาไฟฟ้าส่องสว่าง ติดตั้งในส่วนของฟุตบาทที่สาธารณะ ส่วนที่ท่านขยายออกมาเป็นส่วนที่ล้ำที่สาธารณะอยู่แล้วโดยปกติ ซึ่งเป็นเรื่องที่มาตั้งนานมาแล้วละครับ เพราะฉะนั้นในเรื่องของผลกระทบที่เกิดขึ้นนะครับในเรื่องของสังกะสี ชายคาที่ท่านได้ล้ำในที่สาธารณะมานะครับ ซึ่งจริง ๆ มันก็ไม่ถูกต้อง แต่เรื่องของหลังคารั่วเข้าบ้านมันไม่น่าจะเป็นไปได้ เพราะว่าตรงที่เราติดตั้งเสานี้นะครับมันเป็นจุดที่อยู่ในส่วนของสาธารณะอยู่แล้วนะครับ แล้วก็ชายคาท่านก็ต้องออกมาจากแนวเขตรั้วบ้านอยู่แล้ว เพราะฉะนั้นในเรื่องของการรั่ว มันก็คงจะรั่วออกมาในที่สาธารณะผมก็ขออนุญาตว่า ถ้ามันรั่วเข้าบ้านจริง ๆ เราก็คงจะได้ให้ทางกองช่างมาดูว่ามีผลกระทบเกิดขึ้นนะครับ หรือว่ามีส่วนที่ผิดพลาดตรงจุดไหนบ้างที่เป็นส่วนที่เทศบาลจะต้องดูแลรับผิดชอบ หรือว่าเป็นส่วนที่ทางเจ้าของบ้านจะต้องดูแลนะครับ เราก็ค่อยไปดูกันอีกทีหนึ่ง อันนี้ก็ขออนุญาตแจ้งนำเรียนสมาชิกสภาได้ทราบและก็เข้าใจ ขออนุญาตขอบคุณครับ

**นายมนัส แก้วจันทร์** ขอบคุณท่านนายกเทศมนตรีนะครับ ท่านสมาชิกสภาเทศบาลท่านใด

**ประธานสภาเทศบาล** ต้องการที่จะแสดงความคิดเห็น หรือมีประเด็นสงสัยในเรื่องใดอีก เรียนเชิญ นะครับ ถ้าไม่มี ผมขออนุญาตเรียนเชิญ ท่านสมาชิกสภาเทศบาลและก็ท่านคณะผู้บริหารทุกท่านนะครับได้ร่วมกันประชุมปรึกษาหารือในการเตรียมความพร้อม ในการจัดโครงการอำเภอยิ้มในวันพรุ่งนี้นะครับ 14.00 น. หรือว่าบ่ายสอง ณ ห้องประชุมเทศบาลตำบลวังชัย แห่งนี้นะครับ ก็ขอเรียนเชิญปรึกษาหารือนะครับ เพราะว่าอำเภอเคลื่อนที่ในคราวนี้ ก็ถือว่าเราเป็นเจ้าภาพหลักสำคัญนะครับเพราะว่าเป็นพื้นที่ในเขตเทศบาลตำบลวังชัย ที่โรงเรียนบ้านวังเกิ้งนะครับ ก็ขอเรียนเชิญ ทุกท่านได้ร่วมปรึกษาหารือนะครับ เรียนเชิญท่านนายกฯ ครับ

**นายกิตติ คำแก่นคูณ** เรียนท่านประธานสภา ท่านสมาชิกสภานะครับ ขออนุญาตเพิ่มเติมท่าน

**นากยกเทศมนตรี** ประธานสภา นะครับ ตามที่ท่านประธานสภาได้พูดเมื่อสักครู่นะครับ เรื่อง ของการจัดอำเภอยิ้มเคลื่อนที่นะครับ ซึ่งก็เป็นภารกิจหน้าที่ของทางอำเภอน้ำพองในส่วนของการออกหน่วย ไม่ว่าจะเป็นเรื่องของหน่วยงานทั้งหมดของอำเภอนะครับมาให้บริการกับ พี่น้องประชาชน โดยเฉพาะในเขตเทศบาลตำบลวังชัยนะครับ ซึ่งในเดือนสิงหาคม วันที่ 22 นี้เป็นพื้นที่ ที่เราต้องรับผิดชอบจัดอยู่ที่โรงเรียนบ้านวังเกิ้งนะครับ เพราะฉะนั้นพรุ่งนี้ก็ขออนุญาตเรียนเชิญท่านสมาชิกสภาทุกท่านได้ร่วมประชุม ผมก็จะได้เรียนเชิญทางกำนันผู้ใหญ่บ้านนะครับ ในส่วนของตำบลวังชัยนะครับ มาพูดคุยปรึกษาหารือกันนะครับเพราะว่าเราไม่เคยจัดสักที เราไม่เคยจัดอำเภอเคลื่อนที่นะครับ โดยเฉพาะใน

-9-

เขตเทศบาลเราไม่มี ส่วนใหญ่เขาก็จะไปรอบนอกไม่ได้เคยจัดในเขตเทศบาลเรา เพราะฉะนั้นนะครับในเรื่องตรงนี้ก็คงจะได้มีเรื่องปรึกษาหารือกันบ้างพอสมควรนะครับและก็งบประมาณอะไรต่าง ๆ ก็คงจะเป็นเรานะครับที่ต้องรับผิดชอบ เพราะว่าอำเภอเขาก็คงไม่มีงบประมาณอะไรก็คงต้องรับผิดชอบในเรื่องของสถานที่ เวที เครื่องเสียง เต็นท์ อะไรนั้นเราก็คงต้องมาพูดคุยกันว่าจำนวนอะไรต่าง ๆ จะมากมายขนาดไหน ก็ขออนุญาตเรียนเชิญนะครับ พรุ่งนี้เวลาประมาณ 14.00 น. ที่ห้องประชุมเทศบาลของเรานะครับ ขออนุญาตขอบคุณครับ

**นายมนัส แก้วจันทร์** ขอบคุณท่านนายกเทศมนตรีนะครับ ท่านใดนะมีเรื่องอื่นอีกหรือไม่ครับ

**ประธานสภาเทศบาล** ถ้าไม่มีนะครับ วันนี้ก็ต้องขอขอบคุณ ท่านคณะผู้บริหาร ท่านสมาชิก สภาเทศบาลวังชัยที่เข้าร่วมประชุมสภาเทศบาลตำบลวังชัยในวันนี้นะครับ ซึ่งก็ถือเป็นเรื่องสำคัญหลายเรื่องที่เราได้พิจารณาและก็แสดงความคิดเห็นร่วมกันนะครับ แล้วก็ขอขอบคุณท่านหัวหน้าส่วนและก็ผู้เข้าร่วมสังเกตการณ์ประชุมทุกท่าน แล้วก็หลังจากที่ปิดประชุมแล้วก็ขอเรียนเชิญ ทุกท่านได้ร่วมรับประทานอาหารกลางวันนะครับ สำหรับวันนี้ ถ้าไม่มีเรื่องอื่นใดแล้วผมก็อนุญาตขอขอบคุณและขอปิดประชุมครับ

ปิดประชุมเวลา 12.20 น.

(ลงชื่อ) สุบรรณ จอมทอง บันทึก/ถอดรายงานการประชุม

(นางสุบรรณ จอมทอง)

(ลงชื่อ) ธิราวัลย์ จันดาอ่อน ตรวจรายงานการประชุม

(นางธิราวัลย์ จันดาอ่อน)

(ลงชื่อ) นันท์วภัส ปิติสิวะพัฒน์ ตรวจรายงานการประชุม

(นางสาวนันท์วภัส ปิติสิวะพัฒน์)

**คณะกรรมการตรวจรายงานการประชุม**

(ลงชื่อ) ชินวัตร ประคองทรัพย์ ประธานกรรมการ

(นายชินวัตร ประคองทรัพย์)

(ลงชื่อ) ฉัทธณา ทรนงค์ กรรมการ

(นางสาวฉัทธณา ทรนงค์)

(ลงชื่อ) ชนะ เย็นสบาย กรรมการ/เลขานุการ

(นายชนะ เย็นสบาย)

รายงานการประชุมผ่านการรับรองจากสภาเทศบาลตำบลวังชัยแล้ว เมื่อวันที่ 21 สิงหาคม 2561

จึงลงลายมือชื่อไว้เป็นหลักฐาน

(นายมนัส แก้วจันทร์)

ประธานสภาเทศบาลตำบลวังชัย